ԱՐՁԱՆԱԳՐՈՒԹՅՈՒՆ

ՀՀ Կոտայքի մարզի Սոլակի ածխաթթվային հանքային ջրի հանքավայրի նախնական գնահատման հայտի շրջակա միջավայրի վրա ազդեցության վերաբերյալ հանրային (առաջին) լսումների

գ. Բջնի 26. 02.2018թ.

Հանրային լսումը կազմակերպվել է ՀՀ Կոտայքի մարզի Չարենցավանի համայնքի Բջնի գյուղի դպրոցում Սոլակի ածխաթթվային հանքային ջրի հանքավայրի նախնական գնահատման հայտի շրջակա միջավայրի վրա ազդեցության վերաբերյալ:

Մասնակցեցին` Չարենցավան համայնքի Բջնի գյուղի վարչական ղեկավար Արմեն Մաթևոսյանը, <ՆՅՈՒ ԻԴԱ> ՍՊ ընկերության լիազորված անձիք՝ փաստաբան Արսեն Թավադյանն ու ընկերության մենեջեր Սուսաննա Ստեփանյանը, Չարենցավանի համայնքապետարանի հասարակայնության հետ կապերի բաժնի պետ Սուրեն Մուրադյանը, ավագանու անդամներ Երեմ Սահակյանն ու Մելիք Գասպարյանը, Չարենցավան համայնքի բնակիչներ:

Ելույթ ունեցավ <ՆՅՈՒ ԻԴԱ> ՍՊ ընկերության լիազորված անձ Արսեն Թավադյանը: Նա նշեց, որ իրականացնելով Բջնի համայնքի վարչական տարածքում գտնվող Սոլակի ածխաթթվային հանքային ջրի հանքավայրի հանքային ջրի արդյունաբերական (շշալցման) և ազատ ածխաթթու գազի կորզման նպատակով արդյունահանման աշխատանքները՝ ընկերությունը կստեղծի մի քանի տասնյակ նոր աշխատատեղեր, և պատրաստակամություն հայտնեց պարբերաբար հանդիպելու Բջնի համայնքի ղեկավարության հետ, քննարկելու անհրաժեշտ օգնության ծրագրերը և համապատասխան ֆինանսական ներդրումներ կատարել համայնքի բյուջե հանքային ջրի արդյունահանման աշխատանքները սկսելուց հետո:

Գյուղի վարչական ղեկավար Արմեն Մաթևոսյանը նշեց, որ հանքային ջրի արդյունահանումը կնպաստի տեղի բնակչության սոցիալական պայմանների և կենսամակարդակի բարելավմանը, իսկ ազդեցությունը շրջակա միջավայրի վրա, հաշվի առնելով աշխատանքների բնույթը, կլինի աննշան:

Ելույթ ունեցան համայնքի բնակիչներ՝ խոսելով շշալցվող ջրի անվան, բնապահպանական խնդիրների, ընկերության կորպորատիվ պատասխանատվության, աշխատակիցների քանակի, սպասվելիք աշխատավարձի, ընկերության բաժնետերերի և այլնի վերաբերյալ:

Բոլոր ելույթ ունեցողները դրական արտահայտվեցին <ՆՅՈՒ ԻԴԱ> ՍՊ ընկերության կողմից Բջնի համայնքի վարչական տարածքում գտնվող Սոլակի ածխաթթվային հանքային ջրի հանքավայրի արդյունահանման աշխատանքներին:

Ամփոփելով քննարկումների արդյունքները մասնակիցների կողմից տրվեց հավանություն` ՀՀ Կոտայքի մարզի Սոլակի ածխաթթվային հանքային ջրի հանքավայրի հանքային ջրի արդյունաբերական (շշալցման) և ազատ ածխաթթու գազի կորզմանն ուղղված թույլտվություն ստանալու գործընթացի վերաբերյալ:

Հանրային առաջին լսումների արձանագրությանը կից ներկայացվում է միջոցառման տեսաձայնագրության սկավառակը և մասնակիցների ցուցակը:

Բջնիի վարչական ղեկավար` Արմեն Մաթևոսյան

Արձանագրող` Սաթենիկ Բալաբեկյան

«ՆՅՈՒ ԻԴԱ» ՍՊԸ լիազորված անձ` Արսեն Թավադյանն